DRUŠTVO INVALIDOV

DRAVOGRAD

**Poročilo socialne komisije za leto 2016**

V preteklem letu je socialna komisija realizirala vse zadane naloge, katere so vključene v naš program. V programe je bilo vključenih več kot polovica vseh rednih članov. Komisija se je redno sestajala in sproti reševala problematiko programov.

S poverjeniki na terenu smo obiskali skoraj 80 jubilantov, v starosti od 75,80,85,90 in več let naprej in marsikateremu popestrili vsaj kakšno urico osamljenosti. Ob 70.letnici pa jubilante razveselimo s čestitko. Opravili smo tudi obiske članov, ki so dalj časa bolni doma ali pa v bolnišnici.

V mesecu januarju smo razdelili ZDIS-ove počitniške objekte v Termah . Za družinsko terapijo oziroma za ohranjanje psihofizičnih sposobnosti članov smo po pravilniku in točkovanju po prednostni listi omogočili članom in njihovim spremljevalcem 7 dnevno bivanje v različnih slovenskih zdraviliščih : 6 Terme Čatež, 6 Simonov zaliv Izola, 4 Terme Banovci, po 1 termin v Rogaški Slatini in Zdravilišče Radenci ter 2 Terme Ptuj.

Vsako leto dobimo tudi 1 termin ( v lanskem letu Terme Vivat –Moravske toplice ) to je poseben socialni program za člane invalide II. ali III. kategorije , zaposleni ali iskalci zaposlitve s TO ali s statusom invalida.

Veliko članov pa se med letom udeležuje tudi plavalnih izletov društva, kjer se nudi vodena telovadba v bazenih.

Za težje pokretne in socialno šibke člane je bil organiziran izlet k Sv. Ani v Slovenske Gorice , kjer smo si ogledali domačijo pri Fridi in oljarno Kolarič s pokušino bučnih namazov ( udeležilo se je izleta 45 članov ).

Ostali težje pokretni pa so se udeležili skupnega piknika v Hotelu Traberg v Dravogradu dne 9.6.2016. Piknik za te vrste invalidov smo imeli skupno z društvenim piknikom .

Čedalje večja je tudi finančna stiska članov invalidov , zato jim pomagamo z 1x socialno pomočjo v obliki sofinanciranja oz. doplačila raznih pripomočkov ( doplačila očal, plačilo kakšne položnice , slušnih aparatov ).

V mesecu septembru smo se udeležili dneva odprtih vrat in srečanja s svojci v DOČ-u v Črnečah in prav tako v začetku decembra , ko z ostalimi društvi in Občino Dravograd obdarujemo in pozdravimo vse občane in člane društev.

Ob izteku leta oziroma za Miklavževo smo z majhno pozornostjo ( bon Mercator za 10€ + kava) obdarili 50 članov društva, ki se iz kakršnihkoli razlogov čez celo leto niso mogli udeležiti naših srečanj.

Za leto 2017 pa smo prav tako prejeli razpored ZDIS-ovih kapacitet za obravnavanje zdravja in psihofizičnih sposobnosti .

Dravograd, 24.02.2017

Predsednica

Martina Wutti